CELEX: 32015D1944
Language: hu
Date: 2015-10-28 00:00:00
Title: A Bizottság (EU) 2015/1944 végrehajtási határozata (2015. október 28.) az Atlanti-óceán északkeleti részének nyugati vizein folytatott nyílt tengeri halászatra vonatkozó egyedi ellenőrzési és vizsgálati program létrehozásáról szóló 2012/807/EU végrehajtási határozat módosításáról

29.10.2015   
            
            
               HU
            
            
               Az Európai Unió Hivatalos Lapja
            
            
               L 283/13
            
         A BIZOTTSÁG (EU) 2015/1944 VÉGREHAJTÁSI HATÁROZATA
   (2015. október 28.)
   az Atlanti-óceán északkeleti részének nyugati vizein folytatott nyílt tengeri halászatra vonatkozó egyedi ellenőrzési és vizsgálati program létrehozásáról szóló 2012/807/EU végrehajtási határozat módosításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a közös halászati politika szabályainak betartását biztosító közösségi ellenőrző rendszer létrehozásáról, a 847/96/EK, a 2371/2002/EK, a 811/2004/EK, a 768/2005/EK, a 2115/2005/EK, a 2166/2005/EK, a 388/2006/EK, az 509/2007/EK, a 676/2007/EK, az 1098/2007/EK, az 1300/2008/EK és az 1342/2008/EK rendelet módosításáról, valamint a 2847/93/EGK, az 1627/94/EK és az 1966/2006/EK rendelet hatályon kívül helyezéséről szóló, 2009. november 20-i 1224/2009/EK tanácsi rendeletre (1) és különösen annak 95. cikkére,
   mivel:
   
               (1)
            
            
               A 2012/807/EU bizottsági végrehajtási határozat (2) egyedi ellenőrzési és vizsgálati programot hoz létre az Atlanti-óceán északkeleti részének nyugati vizein folytatott nyílt tengeri halászatra vonatkozóan.
            
         
               (2)
            
            
               Az 1380/2013/EU európai parlamenti és tanácsi rendelet (3) a nyílt tengeri halászat vonatkozásában kirakodási kötelezettséget ír elő a nem szándékos fogások jelenlegi magas szintjének csökkentése, valamint a visszadobások fokozatos felszámolása érdekében. A kirakodási kötelezettség végrehajtására vonatkozó részleteket az egyes nyílt tengeri fajoknak az északnyugati vizeken történő halászatára vonatkozó visszadobási terv elkészítéséről szóló 1393/2014/EU felhatalmazáson alapuló bizottsági rendelet (4), valamint az egyes nyílt tengeri fajoknak a délnyugati vizeken történő halászatára vonatkozó visszadobási terv elkészítéséről szóló 1394/2014/EU felhatalmazáson alapuló bizottsági rendelet (5) határozza meg. A kirakodási kötelezettség teljesítését helyénvaló ellenőrizni és vizsgálatnak alávetni. Az 1380/2013/EU rendelet 15. cikke (1) bekezdésének a) pontjában megnevezett kisméretű nyílt tengeri fajokra ezért ki kell terjeszteni az egyedi ellenőrzési és vizsgálati programot annak érdekében, hogy az érintett tagállamok hatékonyan és eredményesen végezhessék közös ellenőrzési és vizsgálati tevékenységüket.
            
         
               (3)
            
            
               A makréla és a hering széles körben elterjedt vándorló halfaj. A nyugati vizekkel szomszédos vizeken folytatott makréla- és heringhalászatra vonatkozó ellenőrzési és vizsgálati eljárások összehangolása érdekében helyénvaló bevonni a 218/2009/EK európai parlamenti és tanácsi rendelet (6) meghatározása szerinti ICES IVa körzetet az egyedi ellenőrzési és vizsgálati programba.
            
         
               (4)
            
            
               Az egyedi ellenőrzési és vizsgálati program végrehajtását indokolt 2018. december 31-ig folytatni annak érdekében, hogy a kirakodási kötelezettség bevezetése egyenlő versenyfeltételek mellett történjen.
            
         
               (5)
            
            
               A 850/98/EK tanácsi rendelet (7) és különösen annak IIIa. címe a visszadobás gyakorlatának visszaszorítását célzó intézkedéseket tartalmaz. Az egyedi ellenőrzési és vizsgálati programnak biztosítania kell, hogy a tagállamok betartsák az érték szerinti szelektálás tilalmát, a továbbhaladásra vonatkozó rendelkezéseket, valamint a visszaengedés tilalmát.
            
         
               (6)
            
            
               A Balti-tengerre, illetve az Északi-tengerre vonatkozó egyedi ellenőrzési és vizsgálati program létrehozásáról szóló 2013/305/EU (8), illetve 2013/328/EU (9) bizottsági végrehajtási határozat értelmében a tagállamok évente tájékoztatják a Bizottságot. A nyílt tengeri fajoknak a nyugati vizeken történő halászatára vonatkozó egyedi ellenőrzési és vizsgálati programról szóló jelentéstételt helyénvaló ugyanilyen gyakorisággal végezni.
            
         
               (7)
            
            
               Norvégia, az Unió és a Feröer szigetek között a 2015-re vonatkozó, makrélagazdálkodásról szóló konzultációk során a hering, makréla és fattyúmakréla kirakodásának vizsgálatára vonatkozó referenciaértékeket jelentősen csökkentették, mivel ezentúl azok kockázatelemzésen alapulnak; ezenfelül alkalmazásukat kiterjesztették a kék puhatőkehal kirakodására. A 2012/807/EU végrehajtási határozat II. mellékletében szereplő célértékeket ezért ennek megfelelően módosítani szükséges.
            
         
               (8)
            
            
               Az e határozatban előírt intézkedések összhangban vannak a Halászati és Akvakultúraágazati Bizottság véleményével,
            
         ELFOGADTA EZT A HATÁROZATOT:
   1. cikk
   A 2012/807/EU határozat a következőképpen módosul:
   
               1.
            
            
               A cím helyébe a következő szöveg lép:
               
                  „A Bizottság 2012/807/EU végrehajtási határozata (2012. december 19.) az Atlanti-óceán északkeleti részének nyugati vizein és az Északi-tenger északi részén folytatott nyílt tengeri halászatra vonatkozó egyedi ellenőrzési és vizsgálati program létrehozásáról”
               
            
         
               2.
            
            
               Az 1. cikk helyébe a következő szöveg lép:
               „1. cikk
               Tárgy
               Ez a határozat egyedi ellenőrzési és vizsgálati programot hoz létre a makréla, hering, fattyúmakréla, kék puhatőkehal, disznófejű hal, szardella, ezüstlazac, szardínia és spratt állományainak az ICES V, VI, VII, VIII és IX alterület uniós vizein és a CECAF 34.1.11 övezet uniós vizein (a továbbiakban: nyugati vizek), valamint a makréla- és heringállományoknak az ICES IVa körzet (a továbbiakban: az Északi-tenger északi része) uniós vizein folytatott halászatára vonatkozóan.”
            
         
               3.
            
            
               A 2. cikk (2) bekezdésének helyébe a következő szöveg lép:
               „(2)   Az egyedi ellenőrzési és vizsgálati program 2018. december 31-ig alkalmazandó.”
            
         
               4.
            
            
               A 3. cikk (2) bekezdésének b) pontja helyébe a következő szöveg lép:
               
                           „b)
                        
                        
                           a nyugati vizeken és az Északi-tenger északi részén folytatott halászati tevékenységekre vonatkozó jelentéstételi kötelezettségek, különösen a nyilvántartott és bejelentett információk megbízhatósága;”
                        
                     
         
               5.
            
            
               A 3. cikk (2) bekezdésének c) pontja helyébe a következő szöveg lép:
               
                           „c)
                        
                        
                           az 1380/2013/EU európai parlamenti és tanácsi rendelet (10) szerinti kirakodási kötelezettség tárgyát képező fajok összes fogásának kirakodására vonatkozó kötelezettség, valamint a 850/98/EK tanácsi rendelet (11) IIIa. címében meghatározott, a visszadobás gyakorlatának visszaszorítását célzó intézkedések;
                        
                     
                  (10)  Az Európai Parlament és a Tanács 2013. december 11-i 1380/2013/EU rendelete a közös halászati politikáról, az 1954/2003/EK és az 1224/2009/EK tanácsi rendelet módosításáról, valamint a 2371/2002/EK és a 639/2004/EK tanácsi rendelet és a 2004/585/EK tanácsi határozat hatályon kívül helyezéséről (HL L 354., 2013.12.28., 22. o.)."
						
               
                  (11)  A Tanács 1998. március 30-i 850/98/EK rendelete a halászati erőforrásoknak a fiatal tengeri élőlények védelmét biztosító technikai intézkedések révén történő megóvásáról (HL L 125., 1998.4.27., 1. o.).”"
						
            
         
               6.
            
            
               A 12. cikk a következő bekezdéssel egészül ki:
               „(3)   2016-tól kezdődően a tagállamok évente, az adott naptári évet követő év január 31-ig közlik az (1) bekezdésben említett információkat.”
            
         
               7.
            
            
               A II. melléklet helyébe e határozat melléklete lép.
            
         2. cikk
   Ez a határozat az Európai Unió Hivatalos Lapjában való kihirdetését követő harmadik napon lép hatályba.
   
      Kelt Brüsszelben, 2015. október 28-án.
      
         
            a Bizottság részéről
         
         
            az elnök
         
         Jean-Claude JUNCKER
      
   
   
      (1)  HL L 343., 2009.12.22., 1. o.
   
   
      (2)  A Bizottság 2012. december 19-i 2012/807/EU végrehajtási határozata az Atlanti-óceán északkeleti részének nyugati vizein folytatott nyílt tengeri halászatra vonatkozó egyedi ellenőrzési és vizsgálati program létrehozásáról (HL L 350., 2012.12.20., 99. o.)
   
      (3)  Az Európai Parlament és a Tanács 2013. december 11-i 1380/2013/EU rendelete a közös halászati politikáról, az 1954/2003/EK és az 1224/2009/EK tanácsi rendelet módosításáról, valamint a 2371/2002/EK és a 639/2004/EK tanácsi rendelet és a 2004/585/EK tanácsi határozat hatályon kívül helyezéséről (HL L 354., 2013.12.28., 22. o.).
   
      (4)  A Bizottság 2014. október 20-i 1393/2014/EU felhatalmazáson alapuló rendelete egyes nyílt tengeri fajoknak az északnyugati vizeken történő halászatára vonatkozó visszadobási terv elkészítéséről (HL L 370., 2014.12.30., 25. o.).
   
      (5)  A Bizottság 2014. október 20-i 1394/2014/EU felhatalmazáson alapuló rendelete egyes nyílt tengeri fajoknak a délnyugati vizeken történő halászatára vonatkozó visszadobási terv elkészítéséről (HL L 370., 2014.12.30., 31. o.).
   
      (6)  Az Európai Parlament és a Tanács 2009. március 11-i 218/2009/EK rendelete az Atlanti-óceán északkeleti részén halászatot folytató tagállamok névleges fogási statisztikájának benyújtásáról (HL L 87., 2009.3.31., 70. o.).
   
      (7)  A Tanács 1998. március 30-i 850/98/EK rendelete a halászati erőforrásoknak a fiatal tengeri élőlények védelmét biztosító technikai intézkedések révén történő megóvásáról (HL L 125., 1998.4.27., 1. o.).
   
      (8)  A Bizottság 2013. június 21-i 2013/305/EU végrehajtási határozata a közönséges tőkehal, a hering, a lazac és a spratt balti-tengeri halászatára vonatkozó egyedi ellenőrzési és vizsgálati program létrehozásáról (HL L 170., 2013.6.22., 66. o.).
   
      (9)  A Bizottság 2013. június 25-i 2013/328/EU végrehajtási határozata a közönséges tőkehalnak, a sima lepényhalnak és a közönséges nyelvhalnak a Kattegatban, az Északi-tengeren, a Skagerrakban, a La-Manche csatorna keleti részén, a Skóciától nyugatra fekvő vízterületeken és az Ír-tengeren folytatott halászatára vonatkozó egyedi ellenőrzési és vizsgálati program létrehozásáról (HL L 175., 2013.6.27., 61. o.).
   
      MELLÉKLET
      A 2012/807/EU végrehajtási határozat II. mellékletének helyébe a következő szöveg lép:
      
         
            „II. MELLÉKLET
            
               CÉLÉRTÉKEK
            
            1.   A tengeren végzett vizsgálatok mértéke (adott esetben ideértve a légi felügyeletet is)
            
            A hering, a makréla, a fattyúmakréla, a szardella és a kék puhatőkehal halászatában évente a következő célértékeket (1) kell elérni az adott területen részt vevő halászhajók vizsgálata tekintetében, amennyiben a tengeren végzett vizsgálatok lényegesek a halászati lánc adott szakasza vonatkozásában, és a kockázatkezelési stratégia részei:
            
                        Referenciaértékek évente (2)
                        
                     
                     
                        A halászhajók tekintetében becsült kockázat szintje az 5. cikk (2) bekezdésével összhangban
                     
                  
                        magas
                     
                     
                        nagyon magas
                     
                  
                        1. halászat
                        Hering, makréla és fattyúmakréla
                     
                     
                        Az adott halászatban érintett, »magas« kockázatú halászhajók által teljesített halászati utak legalább 5 %-ának tengeri vizsgálata
                     
                     
                        Az adott halászatban érintett, »nagyon magas« kockázatú halászhajók által teljesített halászati utak legalább 7,5 %-ának tengeri vizsgálata
                     
                  
                        2. halászat
                        Szardella
                     
                     
                        Az adott halászatban érintett, »magas« kockázatú halászhajók által teljesített halászati utak legalább 2,5 %-ának tengeri vizsgálata
                     
                     
                        Az adott halászatban érintett, »nagyon magas« kockázatú halászhajók által teljesített halászati utak legalább 5 %-ának tengeri vizsgálata
                     
                  
                        3. halászat
                        Kék puhatőkehal
                     
                     
                        Az adott halászatban érintett, »magas« kockázatú halászhajók által teljesített halászati utak legalább 5 %-ának tengeri vizsgálata
                     
                     
                        Az adott halászatban érintett, »nagyon magas« kockázatú halászhajók által teljesített halászati utak legalább 7,5 %-ának tengeri vizsgálata
                     
                  2.   A parton végzett vizsgálatok mértéke (beleértve a dokumentumok ellenőrzését, valamint a kikötőben vagy az első értékesítés alkalmával végzett vizsgálatokat)
            
            A hering, makréla, fattyúmakréla, szardella és kék puhatőkehal halászatában évente a következő célértékeket (3) kell elérni az adott területen részt vevő halászhajók és egyéb piaci szereplők parti vizsgálata tekintetében (ideértve a dokumentumok ellenőrzését és a kikötőben vagy az első értékesítés alkalmával végzett vizsgálatokat), amennyiben a parti vizsgálatok lényegesek a halászati/forgalmazási lánc adott szakasza vonatkozásában, és a kockázatkezelési stratégia részei.
            
                        Referenciaértékek évente (4)
                        
                     
                     
                        A kockázat szintje a halászhajók, illetve más piaci szereplők (első vevő) tekintetében
                     
                  
                        magas
                     
                     
                        nagyon magas
                     
                  
                        1. halászat
                        Hering, makréla és fattyúmakréla
                     
                     
                        A »magas« kockázatú halászhajók által kirakodott összmennyiség legalább 7,5 %-ának kikötői vizsgálata
                     
                     
                        A »nagyon magas« kockázatú halászhajók által kirakodott összmennyiség legalább 7,5 %-ának kikötői vizsgálata
                     
                  
                        2. halászat
                        Szardella
                     
                     
                        A »magas« kockázatú halászhajók által kirakodott összmennyiség legalább 2,5 %-ának kikötői vizsgálata
                     
                     
                        A »nagyon magas« kockázatú halászhajók által kirakodott összmennyiség legalább 5 %-ának kikötői vizsgálata
                     
                  
                        3. halászat
                        Kék puhatőkehal
                     
                     
                        A »magas« kockázatú halászhajók által kirakodott összmennyiség legalább 7,5 %-ának kikötői vizsgálata
                     
                     
                        A »nagyon magas« kockázatú halászhajók által kirakodott összmennyiség legalább 7,5 %-ának kikötői vizsgálata
                     
                  A kirakodást vagy átrakást követően végzett vizsgálatokat kiegészítő kereszt-ellenőrzési mechanizmusként kell használni a fogásokról és kirakodásokról nyilvántartott és bejelentett információk megbízhatóságának ellenőrzésére.”
         
      
      
         (1)  A halászati utanként kevesebb mint 24 órát tengeren töltő hajók esetében a célértékek a kockázatkezelési stratégiától függően megfelezhetők.
      
         (2)  Az adott területen a »magas«/»nagyon magas« kockázatú halászhajók által évente teljesített halászati utak %-ában kifejezve (olyan hálószembőségű halászeszközökkel történő halászat esetén, amelyek vonatkozásában az adott faj célfajnak tekinthető).
      
         (3)  A kirakodásonként 10 tonnánál kisebb mennyiséget kirakodó hajók esetében a célértékek a kockázatkezelési stratégiától függően megfelezhetők.
      
         (4)  A »magas«/»nagyon magas« kockázatú halászhajók által évente kirakodott mennyiségek %-ában kifejezve.